b'\n_START_ARTICLE_\nNa \xc5\xbdlebeh\n_START_PARAGRAPH_\nNa \xc5\xbdlebeh (oz. kasnej\xc5\xa1i prevod iz italijan\xc5\xa1\xc4\x8dine: Nevejski prelaz oz. sedlo), 1195mnm, (italijansko Sella Nevea), le\xc5\xbei na stiku gorskih skupin Kanina in Vi\xc5\xa1a. S prelaza se spu\xc5\xa1\xc4\x8da na vzhod Rabeljska dolina, na zahod pa Reklanska dolina. Kraj Na \xc5\xbdlebeh je razvodje med Jadranskim in \xc4\x8crnim morjem._NEWLINE_V zadnjem \xc4\x8dasu postaja kraj pomemben smu\xc4\x8darski center. Tu obratuje ve\xc4\x8d \xc5\xbei\xc4\x8dnic in vle\xc4\x8dnic. Na samem prelazu stoji tudi ve\xc4\x8d hotelov in ko\xc4\x8da Divisione Julia. Prelaz je pomembno planinsko izhodi\xc5\xa1\xc4\x8de, saj le\xc5\xbei prav na sredini med Kaninsko in Vi\xc5\xa1evo skupino.\n_START_SECTION_\nPoimenovanja\n_START_PARAGRAPH_\nNamesto izvirnega slovenskega zemljepisnega imena Na \xc5\xbdlebeh se na novej\xc5\xa1ih zemljevidih ob\xc4\x8dasno pojavlja ime \xc2\xbbNevejski preval\xc2\xab\xc2\xa0(npr. na zemljevidu Julijske Alpe, zahodni del, GZS), kar je izpeljano iz italijanskega imena Sella Nevea (sella = sedlo, prelaz, preval, neve = sneg, torej zasne\xc5\xbeeno/sne\xc5\xbeno sedlo). Kot ve\xc4\x8dina zemljepisnih imen na tem obmo\xc4\x8dju je slovensko ime (Na \xc5\xbdlebeh) starej\xc5\xa1ega izvora kot italijansko (Sella Nevea).\n_START_SECTION_\nDostop\n_START_PARAGRAPH_\nDostop je mo\xc5\xbeen po cesti, ki je prevozna vse leto, iz Rablja (12 km), iz Rate\xc4\x8d (30 km), ali pa Klu\xc5\xbe po dolini Reklanice (16 km).'